২০০৩ সাল। ভারতের রাজনীতিতে তখনও অটল বিহারি বাজপেয়ী। গোটা দেশ জুড়ে শাইনিং ইন্ডিয়ার দুর্দান্ত প্রচার। কোটি কোটি টাকা খরচ করে টিভির পর্দায় বিজ্ঞাপন, সমুদ্রের পাড় ধরে হাঁটছেন তৎকালীন প্রধানমন্ত্রী অটল বিহারি বাজপেয়ী পিছনে শিশুরা ছুটছে হাতে ভারতের পতাকা। টিভির পর্দায় চকচকে ভারতের ছবি। টিভি ঘোরালেই ধর্মীয় চ্যানেলে চ্যানেলে ছয়লাপ। রবিশঙ্করজি, আশারাম বাপু, রমেশ ভাই, মুরারি বাপুদের ডিসকোর্সের দুর্দান্ত আয়োজন। সকাল বিকেল ভারতীয়ত্বের বিপুল প্রচার। তখন সবে উঠছেন রামদেব বাবা। তখনও পতঞ্জলি যোগপীঠ তৈরি হয়নি।